Matovič, Igor, poslanec NR SR (2023-12-05):
Kolegovia a kolegyne, nejako tu je prázdno. Ak by tu bol Richard Sulík, tak by som mu povedal tak do očí, by som sa ho opýtal, že či mu nepripadá nespravodlivé, že za tie všetky služby, čo sa išiel pomaly rozliať na kolomaž, aby mafiu dostal k moci, ako im pomáhal rozbíjaním vlastne bývalej vládnej koalície zvnútra. Ako takto vlastne v piatok bolo prvé výročie, kedy nám oznamoval, že vlastne musí, musí, musí s tým HLAS-om a s Petrom Pellegrinim podpísať sa pod návrh na vyslovenie nedôvery vláde, lebo dôvod bol taký, lebo vládna koalícia prestala totálne bojovať s korupciou. Richard, dobre, nie si tu, tak sa ti prihovorím aspoň takto, aj keď tam nesedíš. Richard, nie je ti trápne? Robil si užitočného idiota mafii, ktorá dnes vládne, a urobil si všetko pre to, aby dnes vládla. A oni ani nemajú tú mafiánsku česť, čo sú základné tri prvky mia famílie, čiže mafie, to je, že neútočí na deti, neútočí na manželky a nikdy nepotápa vlastných ľudí. Nevidíš, ani nemajú ani mafiánsku česť a základné pravidlá nedodržiavajú. Načo ti to bolo dobré, Richard? Toľko si sa im napomáhal a oni ti miesto toho, aby ti postavili sochu, pomník, možno aby dali za teba odslúžiť možno desať nejakých omší ďakovných, aby ti prijali nejaký špeciálny zákon lex vďaka Sulíkovi, tak miesto toho oni ti takto chrapúnsky napľujú, napľujú do očí. A teraz neriešim, že či to je oprávnene, alebo nie, ale, Rišo, vidíš, spolupracovať s mafiou, takto sa ti za to odvďačia. Lebo ani si ten manuál mafie dobre nenaštudujú, že takéto veci sa vlastným ľuďom nerobia. Takže pripadá mi to naozaj, aspoň za teba to poviem, keď ty to nedokážeš im povedať, že ti to nepripadá fér, tak som to za teba potreboval povedať. Každopádne bol by som veľmi rád, aby sa takto na pôde Národnej rady prikladala rovnaká dôležitosť každej jednej správe Najvyššieho kontrolného úradu. Myslím si, že Najvyšší kontrolný úrad si to zaslúži, alebo NKÚ, akokoľvek to budeme nazývať. Tie správy bývajú dosť tvrdé, je to slušné zrkadlo správe vecí verejných a myslím si, že bolo by zahodno, a to hovorím aj teraz sám proti sebe, akákoľvek správa, ktorá z NKÚ vyjde, mali by sme aj takto ukázať, že si prácu Najvyššieho kontrolného úradu vážime, a z tohto pohľadu nie je podľa mňa dôvod čo zásadné spochybňovať. Robia tam profesionáli, kontrolóri, či to je táto kontrola, alebo aj ktoré tu Sulík spomínal, a tiež mi to pripadá nefér z vašej strany, lebo teda keď teda chcete byť féroví, nech sa páči, aj všetky tie správy NKÚ, kde o vašich zlodejinách, by sa tu mali rovnako prerokovávať a rovnako by sa mala pýtať zodpovednosť od ľudí, ktorí to spáchali. Takto. Síce v kon... zase opäť k tomu Sulíkovi, ktorý tu, bohužiaľ, nie je. Richard, áno, 800-tisíc spreneveriť, ukradnúť alebo rozflákať v Dubaji je zlomok voči zlodejinám, čo oni páchali v minulosti, ale to ťa neoprávňuje k tomu, aby si tu aj počas tvojho obhajobného vystúpenia používal doslova také škôlkarské argumenty. Povedať to, že 164-tisíc škoda napríklad pri nájme, nájme apartmánov, kde si si ubytovával kamarátov, kamarátky, alebo zamestnancov dodávateľov, ako píše Najvyšší kontrolný úrad, nech to nazveme akokoľvek, ty na to povieš argument no však museli niekde bývať, tak to je argument tak do tej strednej triedy v škôlke, ale myslím si, že už by to neobstálo ani v prvom, ani v druhom ročníku na základnej škole. Logicky keď to boli dodávateľské firmy, ktoré mali zaplatené za dodávky svojich služieb, tak mali si v svojej réžii zabezpečiť ubytovanie a nie to, že ty si rozdával zo štátneho a vôbec ťa to nebolelo, lebo však bolo to zo štátneho. Áno, v tomto kontexte povedzme si aspoň dve zlodejiny najväčšie, ktoré tu majú tí ľudia, ktorí dnes vládnu a ktorí si chcú zabezpečiť beztrestnosť, dve zlodejiny, ktoré oni spáchali. V porovnaní s 800-tisícmi, dobre, samozrejme, je to galaktický rozdiel, ale ešte raz hovorím, Richarda to neoprávňuje na to, aby teraz sa tváril, že 800-tisíc, to vlastne tým, že to je menej, tak automaticky o tom nemáme právo hovoriť. Máme o tom právo hovoriť a hovorím, mali by sme hovoriť o každej správe NKÚ. Dve kľúčové zlodejiny, ktoré táto mafia, ktorá dnes vládne, spáchala, tak je, jedna je presne, čo tu aj v podstate inými slovami hovoril Richard Sulík, a to je to, že kedy Fico s Pellegrinim vedome nevyužili predkupné právo na sprivatizované podiely v energetických firmách. Ono sa to zdá, že však vlastne to ani, čo, jaký v tom je hriech, jaká to je škoda? No to je to, tá trápnosť, ktorú teraz Pellegrini celé leto zbieral podpisy, kde chcel vrátiť energetické firmy do rúk štátu. Ale on ich mohol vrátiť do rúk štátu. Všetci privatizéri, ktorým sprivatizoval Dzurinda podiely v energetických firmách plus-mínus okolo roku 2012, prišli a ponúkali to späť štátu, lebo jednoducho so Slovenskom, kde vládne mafia, nechceli mať nič spoločné. Zo Slovenska odchádzali, ponúkli to štátu, štát mal na základe privatizačných zmlúv z Dzurindovej vlády predkupné právo a Fico s Pellegrinim si zavreli oči a dohodili tie podiely svojim priateľom, ktorí si na tom postavili v podstate vznik celej najväčšej pomaly, alebo druhej najväčšej energetickej firmy dnes v rámci Európy, a to je EPH. Škoda pre Slovensko približne 4,5 mld. eur ku dnešnému dňu. Toto je zločin, ktorý títo ľudia spáchali, a oni sa tvária, že oni majú právo byť sudcami. Len pri tomto jednom zločine, čo urobili, je to škoda päťstokrát vyššia ako Sulík s Dubajom, ale tým nechcem umenšovať jeho škodu, lebo je to naozaj svinstvo povedať ľuďom, že 164-tisíc zo štátneho on si môže kamarátkam rozdávať ubytovanie v Dubaji na dovolenke len tak. Nie, to nie je fér a bola to krivda voči zákonu a verejnému záujmu, ale treba zároveň sa pozrieť na tých, kto to hovorí. Druhý zločin, ktorý títo ľudia spáchali, boli tie tzv. fotovoltaické elektrárne, alebo takzvané, vidíme to, po tých najúrodnejších pôdach po Slovensku, písal sa rok 2009, v piatok slovens... SSPS, správa sietí, teraz presne zabudol som, jak sa to volá, Slovenská elektrizačná a prenosová sústava, čiže SEPS, veľmi výnosný štátny podnik, v piatok vyhlásil súťaž, prihláste sa, termín uzávierok je pondelok, tí, ktorí si chcete postaviť fotovoltaické elektrárne po Slovensku. Ale na to, aby ste sa mohli prihlásiť, potrebujete mať súhlas od toho, od toho, od toho, od toho, taká kopa papierov. Jasné, biznis nachystaný pre vopred vybraných ľudí, najmä pána Brheľa, ktorého synáčik, aj starý Brheľ sú vlastne dnes súdení a ktorým chcete zabezpečiť beztrestnosť, čo ste zároveň spravili tým, ktorí si postavili fotovoltaické elektrárne na základe takéhoto výberového konania, takejto „spravodlivej“ súťaže, ste pridelili kontrakty v mene štátu na pätnásť rokov, garantovali ste, že budete od nich odkupovať elektriku za 430 eur na MW/h, hoci vtedy bola trhová cena 30 eur. To znamená, že 14,5-krát drahšie ste od nich vykupovali elektriku, na pätnásť rokov ste to podpísali. A úplná prasačina, čo ste spravili, bola to, že zaviedli ste tzv. tarifu za prevádzku siete, či jak sa to nazýva, TPS, a dali ste to do účtov všetkým domácnostiam a všetkým firmám. A robí to 300 miliónov eur, čo sa ľudia, domácnosti skladali na biznis Brheľovi a spol. Tristo miliónov krát 15 rokov je ďalších 4,5 miliardy. Čiže áno, v týchto dvoch veciach táto banda mafiánska, čo nám tu vládne, rozkradla približne tisíckrát viac jako Sulík, dobre počítam? Osemstotisíc krát tisíc je osemsto miliónov. To je, nie, to je desaťtisíckrát viac, čiže desaťtisíckrát viac ako Sulík pri, rozflákal pri Dubaji, ale to hovorím iba preto, nie preto, aby som si ho zastával, ale preto, aby sme sa pozreli, že kto tu o tej morálke káže. Zároveň si myslím, že je správne tu povedať, že čo vlastne touto schôdzou a práve v tomto čase sledujete. Chcete prekryť ten atentát na právny štát, ktorý chcete spáchať tým, že chcete podriadiť Úrad špeciálnej prokuratúry a chcete hodiť v podstate všetky spisy pod Generálnu prokuratúru, kde už máte svojho človeka, ktorý poslušne uprace tie spisy tým správnym prokurátorom, ktorí buď tie spisy alebo tie obžaloby stiahnu, alebo sa budú patrične tomu venovať tak, ako si vy prajete, tak nie je nič iné ako atentát na právny štát, atentát na to, čo si tu ľudia pred 33 rokmi vyštrngali. Tridsaťštyri? Tridsaťštyri rokmi vyštrngali. Vy im idete tú základnú, základný výdobytok, že sme si pred zákonom rovní a mali by sme si pred zákonom byť rovní, vy im ho idete zobrať a idete si sami sebe nadeliť de facto amnestie. To nie je nič iné, ako to, keď Mečiar, vagabund, Lexovi dal amnestiu, keď vy idete urobiť to, že si vlastne rozhodnete, že živé spisy pridelíte tým prokurátorom, ktorým budete dôverovať, že správne rozhodnú a správne budú konať vo váš prospech. Idete si sami sebe nadeliť amnestiu a touto schôdzou chcete len prekryť tento zločin voči spravodlivosti, ktorý idete spáchať. Keď ale teda by sme sa mali baviť o tom, že prečo by Sulík mal konečne sa odsťahovať na druhú stranu zemegule a dať pokoj Slovensku, myslím si, že sú omnoho závažnejšie dôvody. Keď som ich pred voľbami hovoril, a tam je aj vidieť, ako vám naozaj reálne záleží na spravodlivosti a kde je i len politikárčenie z vašej strany, vtedy ste tomu žiadnu pozornosť nevenovali. Tak ja vám poviem tri také tajomstvá, ktoré som teda pred voľbami aj odkomunikoval, akú som mal osobnú skúsenosť ako premiér alebo potom minister financií s kolegom Sulíkom, a to sú dôvody sakramentsky dôležitejšie, pre ktoré by tu nemal sedieť a nemal by rozhodovať o tom, ako budú nastavené zákony tejto krajiny. Hneď po tom, ako som sa stal premiérom, v priebehu asi dvoch mesiacov nás kontaktoval vtedy najväčší náš investor zahraničný, a to priamo teda Volkswagen, priamo z predstavenstva z Innsbrucku, myslím, že som sa pomýlil, priamo z... (reakcia z pléna), dobre, z Wolfsburgu, tak, z Wolfsburgu a priamo nás kontaktovali s tým, že mali stretnutie s ministrom hospodárstva, išli na to stretnutie s veľkými nádejami, ale že boli zhrození a v prípade, ak sa s nimi nestretneme, je dosť možné, že sa ohrozí obrovská investícia na Slovensku. Samozrejme, že sme sa stretli, utajene, si predstavte, ako, ako úrad vlády musel zorganizovať stretnutie s najväčším zahraničným investorom na Slovensku utajene, lebo si, jednoducho sa báli, že by sa o tom dozvedel minister hospodárstva a že by im robil nejaké problémy. Na tom stretnutí sme sa dozvedeli, že to stretnutie, ktoré vyvolali, vyvolali preto, lebo vlastne člen predstavenstva Volkswagenu bol dlhoročným riaditeľom tu v Devínskej Novej Vsi. Preto s dôverou sa obrátil na Richarda Sulíka ako človeka s imidžom, ktorý je nápomocný hospodárstvu a podnikaniu. Stretli sa a hovoria mu, že chceli by rozšíriť prevádzku tu a chceli by začať vyrábať Octavie a Passaty. By sa tá výroba mala preniesť z Českej republiky na Slovensko, preto ale teda potrebujú rozšíriť súčasnú tú fabriku. Sulík im povedal, to v Bratislavem keď to bude, to v žiadnom prípade nie. Keď to dáte niekde inde, tam vám tú pomoc nejakú štátnu na to môžeme dať, ale v tomto prípade žiadna pomoc nebude. On hovorí, že ale my to nevieme odtrhnúť, to je imanentná súčasť tej fabriky, to sa nedá oddeliť jedno od druhého. To je jednoducho iba prílepok, ktorý logicky k tej fabrike patrí. To ma nezaujíma, viete čo, to sa, zariaďte sa, ako chcete, keď to bude niekde inde mimo Bratislavy, môžeme sa baviť, ale takto nie. Arogantne ich takýmto spôsobom odpinkal, investícia vtedy vlastne, o ktorej s ním rokovali, bola pol miliardy eur. Prebrali sme tie rokovania my. Bolo to ix rokovaní, ešte raz hovorím, utajene pred vlastným ministrom hospodárstva, aby ste si prestavili tú absurdnosť. Na konci sme z tej investície polmiliardovej dohodli miliardovú investíciu a približne pred týždňom som videl v médiách oznam teda, že Volkswagen spustil výrobu Octavií a Passatov v Devínskej Novej Vsi. Urobte si obraz sami o tom, že teda že či to bol fachman, alebo diletant na mieste, mieste ministerstva, ministra hospodárstva. Potom bolo ďalšie, keď som sa stal ministrom financií, dozvedel som sa, že Američania, U. S. Steel, z U. S. Steel-u chcú vlastne vystúpiť. U. S. Steel Corporation ako majiteľ U. S. Steel Košice chce z tejto investície po približne 20 rokoch vystúpiť a chceli by tzv. dekonsolidovať, inak povedané, predať väčšinový podiel alebo celý podiel v U. S. Steel Košice. Na základe toho sme išli k nim do centrály do Pittsburghu, rokovanie priamo s vedením, U. S. Steel Corporation prichádzal späť s ponukou, že v prípade, ak by sme ako štát išli do spoločného podniku, že by sme tu polovičku firmy odkúpili my, 51 % konkrétne to bolo, tak by boli úplne najradšej a neodišli by ako teda veľký investor, najväčší investor na východnom Slovensku zo Slovenska. Prišiel som s tým, že v podstate s radostnou správou, že sú ochotní ísť do takéhoto nejakého modelu s nami, nebude to o Číňanovi, nebude to o Ukrajincovi alebo Rusovi. V Košiciach v U. S. Steel Košice, ale teda bude tam naďalej tento americký investor, ktorý je významný hráč teda na oceliarskom trhu v USA a k tomu vlastne 51 % by vlastnil štát s tým, že nacenenie vlastne celej tej fabriky, vtedy povedali, že v prípade ak by to bol štát, oni si vedia predstaviť cenu okolo 500, 600 mil. dolárov, čo vtedy pri tom kurze, povedzme, že bolo 500 mil. eur. S týmto som prišiel na koaličnú radu a viete, čo povedal minister hospodárstva? V žiadnom prípade nie. Štát je zlý vlastník. A ja mu vtedy hovorím, to bol máj v roku 2021, od začiatku roku U. S. Steel Košice majú zisk 400 mil. eur. To bol presne ten rok ako taký už pocovidový čiastočne na, v tom priemysle. Prudko vzrástli ceny ocele, mimoriadne sa darilo, reálne odhadovali, že budú mať zisk v U. S. Steel Košice jednu miliardu eur za ten rok 2021. V máji prichádzam s ponukou ako minister financií vyrokovanou z priamo z Pittsburghu s vedením U. S. Steel-u, prichádzam za, na koaličnú radu, ale teda kde hlavné slovo má mať, samozrejme, minister hospodárstva, povie, v žiadnom prípade nie. Hovorím mu, oni nám to predávajú za ročný zisk. Richard, pozri sa na to ako dobrý hospodár. Si teraz volený ľuďmi, aby si dobre zodpovedal za riadenie vecí našich spoločných a správal sa v každej situácii ako dobrý hospodár. Američania nám ponúkajú podiel v U. S. Steel-e, polovičný podiel za polovičku ročného zisku, to znamená vlastne, že nám to ponúkajú za ročný zisk. Keď teda ročný zisk je miliarda, ponúkajú nám polovičný podiel za pol miliardu, máme to za rok späť. Poďme do toho. Ani za svet. Potom povedal, že môžeme odpísať späť na oficiálnu teda ponuku alebo teda oficiálnu ponuku späť Američanom, viete to nájsť v archívoch aj na ministerstve financií, že môžeme odpísať späť, že keď nám ponúknu, to nie je za ročný zisk, ale za polročný zisk, čiže nie ten podiel polovičku za 500 mil., ale polovičku za 250, môžeme sa baviť. Každý normálny súdny človek na taký list ani neodpovie. Toto isté sa stalo aj zo strany Američanov, nastalo hrobové ticho a dnes máme koľko? Dva a pol roka odvtedy, odkedy sme dávno mohli mať splatenú polovičku v U. S. Steele, len tuto, s prepáčením, dilino, čo si o sebe namýšľa, že je pomaly riaditeľ zemegule, zablokoval túto investíciu, kde sme mohli mať polovičný podiel štátu v U. S. Steel Košice, len na základe jednej formulky, ktorú si z hlavy nevie vymazať, že štát je zlý vlastník, zablokoval takýto obchod pre Slovensko. Áno, treba čestne povedať, že momentálny U. S. Steel Košice nezažíva, aj celkovo ten oceliarenský trh v Európe nejaké ružové časy. Ale my by sme už ten podiel mali splatený. Aj ten ďalší rok, myslím, že zisk, keď U. S. Steel Košice bol okolo 700 mil. eur, jednoducho dávno by sme tú investíciu mali splatenú. Čiže to je druhý dôvod, prečo by nemal tu ani len, ani len chodiť okolo parlamentu a radšej nech dojí klokanov niekde v Austrálii, ale nech nerobí takéto rozhodnutia proti štátu a proti verejnému záujmu na Slovensku. No a tretí dôvod alebo to tajomstvo, možno ste ho tu niekedy už počuli alebo niektorí nie, vtedy mal najväčší problém, to bolo minulé leto, to si možno pamätáte, najprv sme slávnostne ohlásili, že prichádza Volvo na Slovensko a potom zrazu asi do dvoch dní prišiel taký namotivovaný, to bolo čerstvo po schválení 200 eur na dieťa. Médiá, tie progresívne, progresívno-liberálne alebo liberálno –progresívne, burcovali atmosféru, že ten Matovič si dovolil strašnosť, on odhlasoval 200 eur na dieťa s fašistami, s Tarabom, s Kuffom. Viete si to predstaviť? S fašistami odhlasoval takýto návrh a na tomto asi teda kolega mal pocit teda, že opäť nastala tá slávna chvíľa pre neho, atmosféra vytvorené v médiách, tak prišiel s požiadavkou, že Matovič musí skončiť ako minister financií. A celé to leto sa to tak nejako tiahlo, nemal nič iné na starosti, samozrejme, ani teda ten Dubaj, možno nemal čas sa mu venovať a podobným veciam, jednoducho venoval sa Geissenovcom, Matovičovi a podobnému, podobným teda jeho bojovým úlohám, no a potom bolo také stretnutie koaličné na Bôriku. Mali sme tri také koaličné stretnutia, bolo to aj medializované, je tam taký obrovský stôl asi pre dvanásť ľudí a bolo to druhé to stretnutie a ja som si dovolil pred tým stretnutím asi tri dni napísať ako reakciu na oznámenie v médiách, že Maďarsko získalo investíciu na výstavbu baterkárne za 7,4 miliardy eur, podotýkam, 7,4 miliardy eur. Investícia Volvo je za 1,2 miliardy eur. Čiže to je približne koľko? Šesťkrát? Šesťkrát väčšia investícia, čo Maďari získali baterkáreň. A teda bolo tam napísané, že od firmy CATL investícia, historicky najväčšia pomaly v Európe, do baterkárne 7,4 miliardy eur a tak. A ja som napísal status, že gratulujem maďarskému ministrovi hospodárstva, že netrucuje a maká. A zároveň som tam napísal, že, mimochodom, tá investícia teda je šesťkrát väčšia, jako sme my získali Volvo. No tak, samozrejme, či už stanovisko SaS, ministra hospodárstva vtedajšieho Sulíka, alebo teda tých progresívno-liberálnych médií bolo, že Matovič útočí na investíciu Volvo. Hoci ja som nikde nezaútočil na investíciu Volvo, len som v tom statuse jednou vetou spomenul, že je to šesťkrát väčšia investícia, aby ľudia si vedeli predstaviť, že o jakú, jakú veľkú investíciu tí Maďari získali. No, ale pointa. Pointa nastala na tom sobotnom stretnutí na koaličnej rade, kde sme sa snažili teda dať dokopy, však teda nech teda sa nejako znormalizujú, či nejako necuknú z tej požiadavky, že Matovič je ako škodná štátu, musí odísť z vlády, lebo inak SaS-ka od začiatku septembra odíde z koalície a odíde z vlády. No a teraz zrazu hneď Edo Heger tam dá slovo Richardovi Sulíkovi, že teda nech povie, čo sa za ten týždeň posunulo a on hovorí, no vidíte ho, ukazuje na mňa. On sa nemá vôbec záujem dohodnúť, on tu útočí na investíciu Volvo. Tu sprostosti vypisuje do statusov. Tak som si medzičasom ten status našiel, jak skončil ten svoj výlev, tak som ho prečítal ten status, že teda lebo nie je útok investíciu Volvo a napísal som to preto, a teraz naozaj tá pointa z pointy. A napísal som to preto, lebo podľa mojich informácií tí Číňania si pýtali ponuku aj od slovenského ministerstva hospodárstva. A podľa mojich informácií na tú ponuku, na tú žiadosť Richard Sulík ako minister hospodárstva ani len nezareagoval. A myslím si, že takto premrhať 7,4-miliardovú investíciu, že som jednoducho lenivý a neodpíšem, tak je naozaj donebavolajúci hriech. Na to zareagoval Richard Sulík a teraz ho parafrázujem, hovorí: No, je pravda, ja som sa s tými Číňanmi stretol, ale deväťtisíc pracovných miest priamo a deväťtisíc u subdodávateľov a sedem miliárd investícia, no ja som im to neuveril , skončil to svoje vystúpenie. A potom aj pred tými ostatnými členmi koaličnej rady hovorím, že počúvate, prosím vás, dobre a uvedomujete si, čoho ste teraz svedkami? My tu máme medzi sebou Boha na Zemi, ktorý sa vyskytol na pozícii ministra hospodárstva, a on o investícií za 7,4 miliardy eur rozhodol len tu. Nikomu to nepovedal. On to nepovedal vlastnému premiérovi, lebo Edo Heger sa ho hneď následne pýta, že Richard, to je pravda, že tí Číňania sa zaujímali o investíciu na Slovensku? A on povedal, potom povedal tú reakciu, ktorú som povedal. Čiže naozaj človek, ktorý myslí si, že je Boh na Zemi, zjedol všetku múdrosť sveta, pomaly riaditeľ zemegule, ale skutočné výsledky pre tento štát je povalenie troch demokratických vláda a dvakrát červený koberec pre mafiu, ktorá nám vládne. Teraz je to ten druhýkrát a prvýkrát to bolo vtedy, keď teda slávnostne povalil Radičovej vládu. Ono sa to trošku opakuje, lebo vždy dovnútra, do toho poslaneckého klubu používa jeden argument, vtedy sa tak cíti, že teraz keď rozhodneme, teraz keď ukážeme, že sme zásadoví, budeme mať 15 %. Vždy mu to vyšlo na 5, nijako mu tam tá matematika a ten Excel dobre to nepočíta, jednoducho ľudia nemajú radi ľudí, ktorí zrádzajú a zrádzajú najmä verejný záujem. Čiže tým chcem povedať, sú tu zásadne dôležitejšie zlyhania tohto človeka, ktoré, za ktoré by mal byť vyzvatý k tomu, aby opustil láskavo túto sálu a aby nám už dal na Slovensku konečne pokoj. A tak ako som povedal, radšej nech ide dojiť tie klokany do Austrálie. Nech si tam užíva statočný ten svoj dôchodok a nazbierané čestne peniažky. Určite aj Jarko Haščák bol vďačný, možno ho pozve na večeru za to, že teda takto poctivo pre neho pracoval. A keď ľuďom na Slovensku neotvorilo oči to, že som zverejnil jeho komunikáciu, aj to si predstavte, že podpredseda vlády, keď vám počas rokovania vlády si vypisuje s oligarchom, s človekom, o ktorom je 39 hodín nahrávok o tom, jako rozkrádal tento štát, jako korumpoval politikov a on si od neho pýta inštrukcie, potom sa mu pochváli, že áno, inštrukcie vykonané, spravil som to, povedali sme to, a potom teda Jarko Haščák mu odpovie, či jak mu Slávo hovorí, že mu odpovie, že áno, videl som, zaregistroval som a on bez hanby ako prvý podpredseda vlády si od neho pýta, že mohol by si teda sa nejako tej Janke Cigánikovej revanžovať nejakým milým piár. Bezcharakterný, bohužiaľ, človek, doslova nebezpečie pre Slovensko. Povaliť tri demokratické vlády, dvakrát vlastne natiahnuť červený koberec mafii, ktorá vládne, a to, že on tu teraz, dnes tu hovorí niečo, že vy chcete prekrývať nejakú demotnáž právneho štátu, aké on má morálne právo. Kto tu viac urobil z vnútra v ťažkých časoch pre to, aby demoralizoval vlastne celú koalíciu, aby vzbudzoval v ľuďoch nedôveru voči koalícii, kto viac spochybňoval opatrenia vlády a kde to malo väčšiu váhu, ako ten človek, ktorý bol priamo súčasťou vlády. Čiže tá moja pozícia, moje pocity, prečo Richard Sulík by tu nemal byť, sú úplne iné, logicky, vy jednoducho stojíte na druhej strane barikády, asistujete zločinu, ja som hájil verejný záujem. Ale videl som, že Richard Sulík od verejného záujmu aj na základe tých troch príkladov, ktoré som povedal, mal veľmi ďaleko. Možno iba čerešnička bol to teda, keď už teda niektorí ľudia tak progresívno-liberálne orientovaní, najmä v médiách, neprikladajú dôležitosť, keď teda niekto konzervatívne ladený alebo niekto, kto nesúhlasí s ich teóriou na rodič jedna, rodič dva, niečo povie, tak poviem iba jedno, keď teda nechcete počúvať mňa, prečítajte si vlastný Denník N. Myslím, že minulý týždeň to bolo v nejakom Newsfiltri alebo v čom to bolo napísané o tom, ako Richard Sulík zmaril investíciu Boschu v tom Záborskom na, na východnom Slovensku iba tým, a krásne je to tam popísané a mala to byť investícia so štyritisíc pracovnými miestami na výrobu elektromotorov do elektrobicyklov. A zmaril to iba tým, že vo vedení Boschu ho žiadali, aby zadrža... dodržal diskrétnosť, aby v žiadnom prípade nikde verejne o tom nehovoril, lebo oni to ešte nemajú prerokované s odborármi. Ale presne v tom čase, kedy teda potreboval prísť ukázať, aký on je Boh, keď teda oznamoval aj síce spolu so mnou investíciu Volvo a potom povedal, Matovič musí ísť z hrušky dole, tak ešte aj vtedy tam šupol von tú investíciu o Boschi a v Boschi automaticky problém, odborári sa vzbúrili, vedenie fabriky tu rokuje alebo nieže fabriky, celkovo tej, toho kolosu rokuje o nás bez nás, zablokovali celú investíciu so štyritisíc pracovnými miestami na výchednom, východnom Slovensku. Takže za toto môžme ďakovať my tomuto fachmanovi, ktorý sa tu obhajuje, že on môže rozdávať 164-tisíc z peňazí určených pre, z našich štátnych peňazí, ktoré má strážiť ako oko v hlave, že on ich môže rozdávať komukoľvek, lebo však vlastne inak by boli bezdomovci. Naozaj to bol veľmi detinský argument ako celé vlastne tým pádom jeho vystúpenie. Takže. Ale povedzme si ešte jednu a veľmi dôležitú o tejto schôdzi, ktorú som možno mal povedať úplne na samom začiatku, táto schôdza je úplne zbytočná a to viete aj vy sami, lebo aj keď si to uznesenie na konci schválite, lebo 76, teda verím, že sa vás tu nazbiera alebo predpokladám, že sa vás tu nazbiera, tak čo tým vyriešite? Čo? Že Národná rada vyzvala Boha na Zemi, aby, alebo samozvaného Boha na Zemi, že aby teda on niečo urobil? A čo, čo viac ste tým dosiahli? Čo viac tým dokážete? Čo? Že budete mávať niekde s nejakým papierom? Ja sa vás skorej opýtam na iné. Prečo ste 16. mája tohto roku hlasovali proti zavedeniu hmotnej zodpovednosti, ktorú sme predkladali a opakovane počas predošlého volebného obdobia? Ak by ste vtedy neboli zbabelci, ak by ste vtedy nestrkali hlavy do piesku, ak by ste vtedy podporili ten návrh a to ani SMER, ani HLAS, ani SaS, ani ten jediný poslanec za Progresívne Slovensko, nikto z vás to nepodporil. Ja sa vás pýtam teda, ako je úprimné to, čo tu dnes konáte? Lebo ak by ste to mysleli s ochranou verejného záujmu úprimne, odhlasujete hmotnú zodpovednosť, dali sme vám možnosti na reparát ix-krát a dnes by to nebolo o tom, že tuto budeme viesť túto schôdzu a budete tu vyzývať papierikom, ktorý použije Richard Sulík asi tak na dve veci, ale by ho riešil prokurátor a musel by sa zodpovedať na základe hmotnej zodpovednosti, ktorá by bola schválená. Čiže to, že tu Richard Sulík nezaplatí tú škodu tých 800-tisíc, áno, bude to jasné, že jeho vina, lebo neposlúchol váš papierik uznesenie. Ale je to v prvom rade vaša vina, lebo ste vtedy hájili iný záujem jako verejný, keď ste mali hlasovať o hmotnej zodpovednosti. A veľmi ma to mrzí, že ste takto nedokázali vtedy sa postaviť na stranu verejného záujmu, prekonať to, že kto predkladá ten návrh zákona na zavedenie hmotnej zodpovednosti a neukázali ste, že to podporíte a ono vlastne nastala unikátna vlastne taká, taká prvýkrát historicky šanca, že hmotná zodpovednosť reálne bude zavedená. Lebo 74 poslancov bolo za, ale keďže bolo nižšie kvórum, tak nám to prešlo do druhého čítania, aj keď vy ste nehlasovali, prešlo nám to do druhého čítania. Len potom ste sa zase aj spolu so Sulíkom dohodli, že sa spolčíte a zarežete všetky návrhy, ktoré sme my predkladali v druhom čítaní ešte pred letom a takýmto spôsobom ste zabránili, aby v druhom čítaní mala šancu prejsť hmotná zodpovednosť. Takže ešte raz. Sulík síce svinstvo spáchal, ale prečo nebude potrestaný, tak to sa pozrite do vlastného zrkadla. (Potlesk.)